
ТАЧКА: 7 

Република Србија
ОПШТИНА ЧАЈЕТИНА                                                                 
Општинска управа

Број:110-1/2026-02
21. јануар 2026. године;
Ч а ј е т и н а
Начелник Општинске управе општине Чајетина, на основу члана 59. став 2. Закона о локалној самоуправи (''Службени гласник РС'' број 129/07 и 47/18, 83/14…111/21-др.закони), члана 168. Закона о запосленима у аутономним покрајинама и јединицама локалне самоуправе (''Службени гласник РС'' број 21/16...92/23 и 113/17…123/21-др.закони), Уредбе о критеријумима за разврставање радних места и мерилима за опис радних места службеника у аутономним покрајинама и јединицама локалне самоуправе (''Службени гласник РС'' број 88/16 и 12/22, 113/17…123/21-др.закони) и члана 16. Одлуке о организацији Општинске управе општине Чајетина (''Службени лист општине Чајетина'' број 13/24 и 10/25), доноси

ПРАВИЛНИК О ИЗМЕНАМА И ДОПУНАМА ПРАВИЛНИКА О ОРГАНИЗАЦИЈИ И СИСТЕМАТИЗАЦИЈИ РАДНИХ МЕСТА У ОПШТИНСКОЈ УПРАВИ, КАБИНЕТУ ПРЕДСЕДНИКА, СТРУЧНИМ СЛУЖБАМА И ОПШТИНСКОМ ПРАВОБРАНИЛАШТВУ ОПШТИНЕ ЧАЈЕТИНА
Члан 1.
Мења се у Глави II у члану 7. став 1, и то:

- тачка 1. и гласи „Одељење за привреду и друштвене делатности“

- тачка 2. и гласи „Одељење за инвестиције и економски развој“ и

- тачка 6. и гласи „Одељење за грађевинске и стамбене послове“.
Члан 2.
Мења се у Глави II у члану 9, тако да уместо „Одељење за привреду, друштвене делатности и инвестиције“ стоји „Одељење за привреду и друштвене делатности“, а став 3. истог члана брише се.
Члан 3.
Мења се члан 10. и гласи:

„Одељење за инвестиције и економски развој у оквиру своје надлежности обавља послове који се односе на реализацију развојних пројеката од интереса за општину, представљање инвестиционих потенцијала општине и реализацију активности на привлачењу инвестиција; обавља послове који се односе на припремање, управљање и реализацију развојних пројектата и капиталних инвестиција у области јавне инфраструктуре; обавља послове у вези са стручним надзором, обезбеђује услове и обавља послове у вези опремања јавног грађевинског земљишта, односно врши послове који се односе на обезбеђивање услова за изградњу објеката комуналне инфраструктуре и уређења јавних површина, чији је инвеститор општина; учествује у изради предлога пројеката јавно-приватног партнерстава на изградњи објеката; предлаже приоритете инвестиција; ради обезбеђивања додатних финансијских средстава при изради пројектних предлога, представља могућности и услове за улагање у општину; учествује у припреми и инплементацији стратешких планова и програма, промоцији инвестиционих потенцијала општине Чајетина, одржавању постојећих, привлачењу нових и ширењу локалних пословних активности, сарадњи и координацији активности са министарствима, републичким и локалним институцијама и установама, усмеравању потенцијалних инвеститора везаном за добијање потребне документације од Општинске управе и институција јединице локалне самоуправе; обавља послове организације учешћа општине на разним промотивним манифестацијама, сајмовима и привредним изложбама; подноси захтеве за издавање локацијских услова, грађевинске и употребне дозволе за све објекте у којима се као инвеститор или суинвеститор појављује општина, односно за све објекте који се граде на земљишту које је у јавној својини, осим захтева који су у овој области у надлежности јавних и јавно комуналних предузећа; обавља послове информисања месних заједница на територији општине Чајетина о инвестиционим фондовима, израде пројектних предлога за потребе месних заједница и пружања стручне помоћи у реализацији истих; успоставља контакте са међународним организацијама и донаторима; врши послове у вези реализације инвестиција које се финансирају из буџета општине и примања на основу задуживања и донација, и пројектује и прати реализацију буџета за инвестиције; обавља послове у вези са припремом тендерске документације и реализацијом јавних набавки у складу са Законом о јавним набавкама, прикупљањем и евидентирањем одређених података о поступцима јавних набавки и закљученим уговорима о јавним набавкама, вођењем посебне евиденције о јавним набавкама мале вредности, састављањем извештаја о закљученим уговорима о јавним набавкама велике и мале вредности и спроведеним поступцима и праћењем реализације закључених уговора о јавним набавкама; припрема нацрте одлука, решења и закључака које доноси Скупштина општине, председник општине и Општинско веће и учествује у изради и даје мишљење на нацрте и предлоге одлука и других нормативних аката из ове области.

Обавља нормативне и управне послове из изворног делокруга, преузете и поверене послове посебним законом, стручне и администартивно-техничке послове за органе Општине за области из надлежности овог одељења. 

Обавља и друге послове утврђене законом и другим прописима из ових области по налогу начелника Општинске управе и председника општине.“
Члан 4.
Мења се у члану 14, тако да уместо „Одељење за грађевинске послове, озакоњење објеката и стамбене послове“ стоји „Одељење за грађевинске и стамбене послове“, а речи „и друге послове који произилазе из Закона о озакоњењу објекта и Закона о планирању и изградњи“ и речи „поступка легализације објеката и обавља друге послове везане за грађевинске послове и озакоњење објеката“ из става 1. истог члана бришу се.
Члан 5.
Мења се у члану 23. став 1. тачка 3. и гласи „Доносе и потписују поједина акта из делокруга рада одељења/одсека, по овлашћењу начелника Општинске управе“.

Члан 6.
Мења се у Глави III у члану 27. у наслову под бројем 1.1. и гласи „Одељење за привреду и друштвене делатности“.

Члан 7.
Мења се у Глави III у члану 27. у радном месту под редним бројем 1. тако да уместо „Начелник Одељења за привреду, друштвене делатности и инвестиције“ стоји „Начелник Одељења за привреду и друштвене делатности“, у делу „Опис посла“ речи „учествује у припреми плана јавних набавки, као и спровођења истих;“, бришу се, а уместо речи „потписује сва појединачна акта која настају у раду Одељења“ стоји „потписује акта која настају у раду Одељења, а по овлашћењу начелника управе“. 
Члан 8.
Мења се у Глави III у члану 27. у радном месту под редним бројем 6, тако да у делу „Звање“ уместо „Саветник“ стоји „Самостални саветник“ и у делу „Услови“ уместо „три године“ стоји „пет година“. 

Члан 9.
Мења се у Глави III у члану 27. тако што се брише радно место под редним бројем 11. Службеник за јавне набавке.
Члан 10.

Мења се у Глави III у члану 27. наслов под бројем 1.2. и гласи „Одељење за инвестиције и локални развој“.
Члан 11.

Мења се у Глави III у члану 27. у радном месту под редним бројем 12, и то:

· у делу „Назив“ тако што уместо речи „локални“ стоји „инвестиције и“,

· у делу „Опис посла“, тако што уместо речи „потписује сва појединачна акта која настају у раду Одељења“ стоји „потписује акта која настају у раду Одељења, а по овлашћењу начелника управе; учествује у припреми плана јавних набавки, као и спровођења истих“ и 
· у делу „Услови“ уместо речи „природно-математичких“ стоји „техничко-технолошких“.

Радно место под редним бројем 12. постаје радно место под редним бројем 11.
Члан 12.

Додаје се у Глави III у члану 27. иза редног броја 11. Начелник Одељења за инвестиције и економски развој, радно место под редним бројем 12. Послови припреме и израде планова за развој инфраструктуре и гласи: „
	12. Послови припреме и израде планова за развој инфраструктуре           

	Звање: Самостални саветник 
	број службеника: 1


Опис посла: Учествује у изради планова и програма рада фонда за грађевинско земљиште, путеве, инвестиције и имовинскоправне послове; сарађује у изради техничке документације за објекте нискоградње и високоградње за потребе фонда за грађевинско земљиште, путеве инвестиције и имовинскоправне послове; прибавља техничку документацију инфраструктуре у поступку градње и обавља послове надзора; припрема пројекте који се односе на капитална улагања у јавну инфраструктуру; дефинише пројектне задатаке за израду пројектне документације; уводи извођача у посао у име инвеститора; извештава о обиму и квалитету извршених послова; стара се о благовременој динамици реализације пројекта у складу са дефинисаним роковима; израђује динамичке планове остварења инвестиција; остварује комуникацију са извођачима радова и стручним надзором; подноси захтеве за издавање локацијских услова, грађевинске и употребне дозволе за све објекте у којима се као инвеститор или суинвеститор појављује општина, односно за све објекте који се граде на земљишту које је у јавној својини, осим захтева који су у овој области у надлежности јавних и јавно комуналних предузећа; учествује у припреми програма изградње, реконструкције и одржавања јавне расвете; ради као сараднк детаљних решења и других планских докумената из домена своје струке; обавља административно-техничке послове на обради предмета у области извршења грађевинских послова и предмета у области инфраструктуре, као и послове евиденције инвестиционих послова; обавља и друге послове по налогу начелника одељења и начелника управе.
Услови: стечено високо образовање из научне, односно стручне области грађевинско инжењерство у оквиру образовно-научног поља техничко-технолошких наука на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање пет година радног искуства у струци, познавање рада на рачунару (MS Office пакет и интернет) и друге компетенције потребне за обављање послова радног места.“
Члан 13.
Мења се у Глави III у члану 27. у радном месту под бројем 13. Послови економског развоја, тако што у делу „Опис посла“, речи „непосредно учествује у решавању најсложенијих предмета из надлежности Одељења и потписује сва појединачна акта која настају у раду Одељења;“ бришу се, у делу „број службеника“ уместо „2“ стоји „1“ и у делу „Услови“ уместо речи „техничко“ стоји „техничко-технолошких“.

Члан 14.
Додаје се у Глави III у члану 27. радна места иза редног броја 13. под редним бројем 13а. Послови економског развоја и 13б. Административни и нормативни послови и гласе: „
	13а. Послови економског развоја
	

	Звање: Млађи саветник 
	број службеника: 1


Опис посла: Обавља послове прикупљања, обраде и анализе података, формирања и ажурирања базе података пословних информација од значаја за економски развој и инвестиције; обавља послове који се односе на припремање, управљање и реализацију развојних пројектата и капиталних инвестиција у области јавне инфраструктуре, обезбеђење додатних финансијских средстава, помоћ и подршку потенцијалним инвеститорима; обавља послове који се односе на обезбеђивање услова за изградњу објеката инфраструктуре и уређења јавних површина, чији је инвеститор општина и обавља послове надзора; обавља послове организације и реализације маркетиншко-промотивних кампања и промоција пословних концепата и потенцијала општине за улагања; обавља послове у вези са мониторингом и евалуацијом спровођења пројеката и припремом извештаја о пројектима одрживог економског развоја; остварује комуникацију са надлежним установама и институцијама на локалном, регионалном, покрајинском и републичком нивоу, привредним субјектима и пословним удружењима, невладиним организацијама и донаторима везано за економски развој општине, прати конкурсе и пријављује пројекте за учешће локалне самоуправе ради добијања новчаних средстава од стране фондова и врши њихову реализацију. пружа стручну помоћ у току реализације пројеката партнерима; припрема и учествује у реализацији јавних набавки по ПРАГ процедури; обавља и друге послове по налогу начелника одељења и начелника управе.
Услови: стечено високо образовање из научне односно стручне области саобраћајно инжењерство у оквиру образовно-научног поља техничко-технолошких наука  на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, положен испит за инспектора, најмање једну годину радног искуства у струци или најмање пет година проведених у радном односу код послодавца из члана 1. став 1. и 2. Закона о запосленима у аутономним покрајинама и јединицама локалне самоуправе, познавање рада на рачунару (MS Office пакет и интернет) и друге компетенције потребне за обављање послова радног места.
	13б. Административни и нормативни послови

	Звање: Сарадник 
	број службеника: 1


Опис посла: Стара се о систематичном и ажурном вођењу предмета из делокруга Одељења, омогућава доступност података о току сваког појединачног предмета; даје и прима обавештења и информације странкама и помаже им у поступку подношења и попуњавања захтева и других образаца, а у циљу остваривања њихових права или обавеза; прима и разврстава захтеве и представке грађана; прима захтеве за слободан приступ информацијама од јавног значаја из делокруга Одељења; обавештава тражиоца о поседовању информација и обезбеђује увид у документ који садржи тражену информацију; доставља информацију на одговарајући начин; пружа тражиоцима неопходну помоћ за остваривање њихових права утврђених Законом о слободном приступу информацијама од јавног значаја; помаже у изради аката; води евиденције за потребе Одељења; пружа подршку у обради података из делокруга рада; врши пријем и експедицију поште; обавља послове одлагања, чувања и архивирања документације; обавља евиденционе и документационо-архивске послове од значаја за рад Одељења; води евиденције уплата накнада за градско грађевинско земљиште, наканда за уређење градског грађевинског земљишта и друге евиденције из области грађевиснког земљишта, путева и инвестиција; доноси решења корисницима градског грађевинског земљишта; обавља и друге послове по налогу начелника одељења и начелника управе. 
Услови: стечено високо образовање из научне, односно стручне области предузетни менаџмент у оквиру образовно-научног поља друштвено-хуманистичких наука на основним академским студијама у обиму од најмање 180 ЕСПБ бодова, основним струковним студијама, односно на студијама у трајању до три године, положен државни стручни испит, најмање три године радног искуства у струци, познавање рада на рачунару (MS Office пакет и интернет) и друге компетенције потребне за обављање послова радног места.”
Члан 15.
Брише се у Глави III у члану 27. наслов под бројем 1.2.1. КАНЦЕЛАРИЈА ЗА МЛАДЕ и мењају се радна места под редним бројем 14. и 15.  и гласе: „
	14. Службеник за јавне набавке
	

	Звање: Саветник
	број службеника: 2 


Опис посла: Учествује у припреми плана јавних набавки у поступку доношења одлуке о буџету и његовом усаглашавању са финансијским планом односно одобреним расположивим апропријацијама; обавља послове спровођења поступака јавних набавки; припрема одлуке о покретању поступка јавних набавки; предлаже критеријуме за избор најповољније понуде; учествује у припреми модела уговора; прикупља понуде  у координацији са Комисијом за јавне набавке; учествује у раду Комисије за јавне набавке када је прописано да је члан службеник за јавне набавке; доставља обавештења о додели уговора о јавним набавкама свим понуђачима; доставља буџетском кориснику примерак одлуке о покретању поступка, записник о отварању понуда, извештај о стручној оцени понуда, извештај о додели уговора и модел уговора понуђача који је изабран; учествује у припреми коначних уговора о јавним набавкама и копију уговора доставља буџетском кориснику; врши објављивање аката на порталу јавних набавки; врши проверу и испитивање тржишта за предметну јавну набавку; припрема извештаје о спроведеним поступцима; прима требовања за јавне набавке и упоређује требовања са уговорима и спецификацијама; комплетира финансијску документацију и доставља је ликвидатури; одређује лице за праћење извршења појединачних јавних набавки у складу са закљученим уговорима и у договору са непосредним руководиоцем или начелником управе; води евиденцију о јавним набавкама и врши архивирање документације; у поступцима јавних набавки обавља све административно-техничке послове за Комисију; обавља и друге послове по налогу начелника одељења и начелника управе.
Услови: стечено високо образовање из научне, односно стручне области правне или економске науке у оквиру образовно-научног поља друштвено-хуманистичких наука на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, положен испит за службеника за јавне набавке – сертификат за обављање послова јавних набавки, најмање три године радног искуства у струци, познавање рада на рачунару (MS Office пакет и интернет) и друге компетенције потребне за обављање послова радног места.
	15. Референт за јавне набавке

	Звање: Виши рефернт 
	број службеника: 1


Опис посла: Припрема документацију и неопходне информације за израду годишњих планова јавних набавки и набавки на које се не примењује закон којим се уређују јавне набавке; води прописане евиденције у складу са прописима, по окончању јавних набавки и набавки на које се не примењује закон којим се уређују јавне набавке и евиденције из делокруга свог рада;
прикупља и обрађује потребне податке за набавку основних средстава и учествује у спровођењу набавке ситног инвентара; обавља стручно техничке административне послове у вези са јавним набавкама (пријем, евиденција, разврставање, дистрибуција, контрола исправности,  архивирање документације); припрема податке за израду извештаја о спровођењу јавних набавки и набавки на које се не примењује закон којим се уређују јавне набавке; обавља и друге послове по налогу руководиоца одсека, начелника одељења и начелника управе.
Услови: стечено средње образовање у четворогодишњем трајању, положен државни стручни испит, најмање пет година радног искуства у струци, познавање рада на рачунару (MS Office пакет и интернет) и друге компетенције потребне за обављање послова радног места.“

Члан 16. 
Додаје се у Глави III у члану 27. иза редног броја 15. Референт за јавне набавке, радно место под редним бројем 15а. Управно-правни послови из области инвестиција, и гласи: „
	15а. Управно-правни послови из области инвестиција

	Звање: Саветник 
	број службеника: 1


Опис посла: Припрема, у сарадњи са начелником управе, начелником одељења и руководиоцем одсека, моделе уговора и коначне уговоре из области инвестиција и јавних набавки; прати прописе из своје надлежности и иницира измене интерних аката; припрема нацрте нових или измене постојећих интерних акта из делокруга Одељења; информише запослене у Одељењу о доношењу нових или измени постојећих прописа из делокруга рада Одељења; контролише законитост планирања и спровођења инвестиција и планирања, спровођења и извршења јавних набавки; пружа правну подршку запосленима у Одељењу; припрема информације и извештаје из делокруга рада; обавља и друге послове по налогу руководиоца одсека, начелника одељења и начелника управе.
Услови: стечено високо образовање из научне, односно стручне области правне науке у оквиру образовно-научног поља друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање три године радног искуства у струци, познавање рада на рачунару (MS Office пакет и интернет) и друге компетенције потребне за обављање послова радног места.
Члан 17.
Мења се у Глави III у члану 27. у радним местима под редним бројем 16. Начелник Одељења за финансије и буџет, 26. Начелник Одељења локалне пореске администрације, 30. Начелник Одељења за урбанизам, еколошке и имовинско-правне послове, 51. Начелник Одељења за послове органа општине, општу управу и заједничке послове, 71. Начелник Одељења за инспекцијске послове и комуналне делатности и 83. Начелник Одељења комуналне милиције, тако да уместо речи „потписује сва појединачна акта која настају у раду Одељења“ стоји „потписује акта која настају у раду Одељења, а по овлашћењу начелника управе“ и у радним местима под редним бројем 36. Руководилац Одсека за имовинско-правне послове, 65. Руководилац Одсека за послове архиве, 68. Руководилац Одсека за послове писарнице, уместо речи „потписује сва појединачна акта која настају у раду Одсека“ стоји „потписује акта која настају у раду Одсека, а по овлашћењу начелника управе“.
Члан 18.


Мења се у Глави III у члану 27. у радном месту под редним бројем 27. Послови утврђивања локалних јавних прихода тако што у делу „број службеника“ уместо „1“ стоји „2“.

Члан 19. 


Мења се у Глави III у члану 27. у радном месту под редним бројем 28. Послови пореске евиденције, књиговодства и извештавања тако што у делу „број службеника“ уместо „6“ стоји „5“.

Члан 20.

Додаје се у Глави III у члану 27. радно место иза редног броја 34. под редним бројем 34а. Административни послови из области планирања и гласи: „
	34а. Административни послови из области планирања

	Звање: Млађи сарадник
	број службеника: 1 


Опис посла: Прати промене и процесе у простору; израђује мање сложене урбанистичке анализе, изводе из урбанистичких планова и аналитичке подлоге за предлагање приоритета у изради; сарађује са носиоцима израде планова; проверава усклађености планова у току израде са плановима шире просторне целине, законом и подзаконским актима; издаје елаборате планских докумената; обавља послове оглашавања и спровођења процедуре потврђивања урбанистичких пројеката; спроводи поступак пројекта парецелације/препарцелације; израђује информације о локацији; пружа подршку изради програма за израду планова; врши увиђај на терену по поднетим захтевима; обрађује информације о појединим предметима; обавља и друге послове по налогу начелника одељења и начелника управе.
Услови: стечено високо образовање из уметничке, односно стручне области графички дизајн у оквиру образовно-уметничког поља уметности на основним академским студијама у обиму од најмање 180 ЕСПБ бодова, основним струковним студијама, односно на студијама у трајању до три године, положен државни стручни испит, најмање девет месеци радног искуства у струци или најмање пет година проведених у радном односу код послодавца из члана 1. став 1. и 2. Закона о запосленима у аутономним покрајинама и јединицама локалне самоуправе, познавање рада на рачунару (MS Office пакет и интернет) и друге компетенције потребне за обављање послова радног места.“

Члан 21.

Мења се у Глави III у члану 27. у наслову под бројем 1.6. и гласи „Одељење за грађевинске и стамбене послове“, у радном месту под редним бројем 38. тако да уместо „Начелник Одељења за грађевинске послове, озакоњење објеката и стамбене послове“ стоји „Начелник Одељења за грађевинске и стамбене послове“, у делу „Опис посла“ уместо речи „потписује сва појединачна акта која настају у раду Одељења“ стоји „потписује акта која настају у раду Одељења, а по овлашћењу начелника управе“.

Члан 22.
Мења се у Глави III у члану 27. тако што се бришу радна места под редним бројем 39. Обједињена процедура – Управно-правни послови, звање самостални саветник, 44. Послови припреме и израде планова за развој инфраструктуре, звање самостални саветник, 48. Послови озакоњења објеката, звање саветник и 49. Послови озакоњења објеката, звање сарадник.
Члан 23.

Мења се у Глави III у члану 27. у радном месту под редним бројем 47. Регистратор регистра обједињених процедура и административни и технички послови у области планирања и урбанизма тако што у делу „број службеника“ уместо „1“ стоји „2“.               
Члан 24.
Мења се у Глави III у члану 27. у радном месту под редним бројем 50. тако што у делу „Назив“ уместо „Послови озакоњења објеката“ стоји „Послови стамбених заједница“, део „Опис посла“ мења се и гласи „Обавља послове регистрације стамбених заједница; води и ажурира Регистар стамбених заједница; води евиденције израђених појединачних правних акта у стамбеној области и донетих решења из стамбене области; евидентира скупштине станара стамбених зграда на територији општине и издаје уверења о формирању скупштине станара и решења о избору управника; учествује у спровођењу поступка исељења бесправно усељених лица у станове и заједничке просторије у складу са Законом, као и другим пословима повереним законом у стамбеној области; даје све потребне информације и пружа техничку помоћ свим заинтересованим лицима приликом подношења пријава, односно приговора у складу са одредбама Закона о посебним условима за евидентирање и упис права својине на непокретностима; припрема извештаје о броју поднетих и решених предмета; израђује потребне информације, анализе и извештаје; обавља и друге послове по налогу начелника одељења и начелника управе.“

Члан 25.
Мења се у Глави III у члану 27. после наслова под бројем 1.7. Одељење за послове органа општине, општу управу и заједничке послове и гласи:

„У Одељењу за послове органа општине, општу управу и заједничке послове образује се:

· Канцеларија за међународну сарадњу,

· Канцеларија за младе,

· Канцеларија за сарадњу са правосудним органима и адвокатским канцеларијама,
· Одсек за послове архиве и
· Одсек за послове писарнице.“
Члан 26.
Мења се у Глави III у члану 27. у радном месту под редним бројем 53. Саветник за заштиту права пацијената и родну равноправност тако што у делу „Звање“ уместо речи „Млађи саветник – приправник“, стоји „Саветник“, а део „Услови“ мења се и гласи „стечено високо образовање из научне, односно стручне области правне науке у оквиру образовно-научног поља друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање три године радног искуства у струци, познавање рада на рачунару (MS Office пакет и интернет) и друге компетенције потребне за обављање послова радног места.“

Члан 27.
Додаје се у Глави III у члану 27. после радног места под редним бројем 62а. Послови одржавања хигијене наслов 1.7.0. Канцеларија за међународну сарадњу, радно место под редним бројем 62б. Административни и стручни послови канцеларије за међународну сарадњу, наслов 1.7.0а. Канцеларија за младе и радна места под редним бројем 62в. Координатор канцеларије за младе и 62г. Стручни послови у области омладинске политике, и гласи:
„1.7.0. КАНЦЕЛАРИЈА ЗА МЕЂУНАРОДНУ САРАДЊУ

	62б. Административни и стручни послови канцеларије за међународну сарадњу

	Звање: Саветник 
	                број службеника: 2


Опис посла: Обавља послове који су усмерени на успостављање и развијање сарадње са државним органима, институцијама и међународним организацијама у земљи и свету; послове координације међународних пројеката, промоције Општине у иностранству и развоја сарадње са страним партнерима; пружање информација у погледу могућности за међународну сарадњу, координација и реализација међународних програма; пружање подршке руководству Општине у административном управљању пројектима, организација међународних конференција, састанака и посета страних делегација, као и друге активности усмерене на промовисање вредности међународне сарадње; учествовање у изради анализа, информација и материјала за потребе учешћа представника Општине на међународним билатералним, регионалним и мултилатералним форумима, скуповима и иницијативама; учествовање у процесу припреме и закључивања споразума о сарадњи са државним органима, институцијама и представницима међународних организација и представљање Општине на састанцима; обављање нормативних и студијско-аналитичких послова, сачињавање стратешких докумената и предлагање начина за унапређење међународне сарадње; спровођење анализа и припремање извештаја о стању у сарадњи за потребе органа Општине; обавља и друге послове по налогу начелника одељења и начелника управе.

Услови: стечено високо образовање из научне, односно стручне области у оквиру образовно-научног поља друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање три године радног искуства у струци, познавање рада на рачунару (MS Office пакет и интернет) и друге компетенције потребне за обављање послова радног места.
1.7.0а. КАНЦЕЛАРИЈА ЗА МЛАДЕ

	62в. Координатор канцеларије за младе
	

	Звање: Саветник
	број службеника:1


Опис посла: Организује рад Канцеларије за младе; стара се о реализацији циљева и задатака Канцеларије; организује креативне радионице из различитих области; спроводи и прати локалну омладинску политику и иницира израду и прати спровођење локалне стратегије за младе; успоставља сарадњу са свим релевантним партнерима омладинске политике која се односи на умрежавање, комуникацију и координацију; учествује у изради локалних акционих планова, програма и политика у сагласности са НСМ, даје мишљење и прати њихово остваривање; подстиче активизам младих, остварује комуникацију и сарадњу са младима, удружењима младих и за младе, у циљу подстицања активизма младих и ствара услове за учешће младих у процесима доношења одлука; иницира припрему, припрема и реализује пројекте и учешће Општине у програмима и пројектима за младе; предлаже буџет за реализацију ЛАП-а и прати конкурсе за реализацију ЛАП-а; прати реализацију пројекта и прикупља извештаје о релизацији пројеката од значаја за младе који се делимично или потпуно финансирају из буџета Општине; прати потребе младих анализом трендова стања и потреба; спроводи истраживања о потребама и проблемима младих у локалној заједници са посебним освртом на рањиве групе младих и степену и квалитету њиховог укључивања; води базу података о активним удружењима младих и за младе, као неформалним групама у локалној заједници; за благовремено и квалитетно обављање свих послова и задатака из делокруга свог рада одговара непосредном руководиоцу и начелнику управе; обавља и друге послове по налогу начелника одељења и начелника управе.

Услови: стечено високо образовање из научне, односно стручне области у оквиру образовно-научног поља друштвено-хуманистичких или техничко-технолошких наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање три године радног искуства у струци, познавање рада на рачунару (MS Office пакет и интернет) и друге компетенције потребне за обављање послова радног места.
	62г. Стручни послови у области омладинске политике
	

	Звање: Млађи саветник
	број службеника:1


Опис посла: Спроводи и прати локалну омладинску политику у складу са општим и појединачним упутствима; успоставља сарадњу са свим релевантним партнерима омладинске политике која се односи на умрежавање, комуникацију и координацију; прикупља податке за израду локалних акционих планова, програма и политика у сагласности са НСМ и учествује у изради делова наведених планова; подстиче активизам младих; остварује комуникацију и сарадњу са младима, удружењима младих и за младе и ствара услове за учешће младих у процесима доношења одлука; учествује у припреми пројеката кроз прикупљање података и састављање извештаја; прати реализацију и прикупља извештаје о реализацији пројеката од значаја за младе који се делимично или потпуно финансирају из буџета Општине; обезбеђује подршку у раду Савета за младе и другим комисијама и радним телима града; прати потребе младих анализом трендова стања и потреба; одговара за законито, благовремено и квалитетно обављање послова; обавља и друге послове по налогу координатора канцеларије, начелника одељења и начелника управе.

Услови: стечено високо образовање уметничке, односно стручне области примењене уметности и дизајна у оквиру образовно-уметничког поља уметности на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање једну годину радног искуства у струци или најмање пет година проведених у радном односу код послодавца из члана 1. став 1. и 2. Закона о запосленима у аутономним покрајинама и јединицама локалне самоуправе, познавање рада на рачунару (MS Office пакет и интернет) и друге компетенције потребне за обављање послова радног места.“
Члан 28.

Мења се у Глави III у члану 27. у радном месту под редним бројем 66. Пружање информација странкама тако што у делу „број службеника“ уместо „2“ стоји „1“.               
Члан 29.

Мења се у Глави III у члану 27. тако што се бришу радна места под редним бројем 77. Инспектор за саобраћај и путеве, 80. Управно-правни послови у области инспекцијског надзора и 81. Административни и нормативни послови.

Члан 30.

Овлашћује се Општинска управа да изради пречишћен текст Правилника о организацији и систематизацији радних места у Општинској управи, Кабинету председника, стручним службама и Општинском правобранилаштву општине Чајетина у року од 15 дана од дана ступања на снагу овог правилника.
Члан 31.

Овај правилник ступа на снагу даном доношења.

